b'\n_START_ARTICLE_\nZhao Wei\n_START_SECTION_\nBakgrunn, studier, begynnende karriere\n_START_PARAGRAPH_\nZhao Wei er den yngre av to barn. Foreldrene er Zhao Jiahai (kinesisk: \xe8\xb5\xb5\xe5\xae\xb6\xe6\xb5\xb7; pinyin: Zh\xc3\xa0o Ji\xc4\x81h\xc7\x8ei), en designer, og Wei Qiying (kinesisk: \xe9\xad\x8f\xe5\x90\xaf\xe9\xa2\x96; pinyin: W\xc3\xa8i Q\xc7\x90y\xc7\x90ng), en l\xc3\xa6rerinne, Henne broe er Zhao Jian (kinesisk: \xe8\xb5\xb5\xe5\x9d\x9a; pinyin: Zh\xc3\xa0o Ji\xc4\x81n; f\xc3\xb8dt 1971)._NEWLINE_Hun gikk p\xc3\xa5 L\xc3\xa6rerskolens folkeskole (Shifan fuxiao) og L\xc3\xa6rerskolens h\xc3\xb8yskole, og l\xc3\xa6rte seg s\xc3\xa5 blant annet dans og tusjmaling i tre \xc3\xa5r, og spilte piano i seks \xc3\xa5r._NEWLINE_I 1994 ble hennes opptreden med tibetansk folkedans vist som del av en lokal fjernsynsstasjons feiring av v\xc3\xa5rfestivalen. Hun studerte senere ved Beijing filmakademi.\n_START_SECTION_\nKarriere\n_START_PARAGRAPH_\nHennes karriere gikk bratt oppover. I 1997 hadde hun rollen som Lille svale (\xe5\xb0\x8f\xe7\x87\x95\xe5\xad\x90) i fjernsynsserien Prinsesse Perle (\xe8\xbf\x98\xe7\x8f\xa0\xe6\xa0\xbc\xe6\xa0\xbc). I 1999 fikk hun Golden Eagle-prisen som beste skuespillerinne._NEWLINE_Zhao Wei var tidlig p\xc3\xa5 2000-tallet blitt en av Kinas mest kjente skuespillerinner. Hun gjorde ogs\xc3\xa5 en debut som sangerinne som hun kom meget fodt fra._NEWLINE_Hun ble ogs\xc3\xa5 internasjonalt, ved roller i filmene So Close og Shaolin Soccer. I 2003 spilte hun i Warriors of Heaven and Earth og Green Tea. I 2008 spilte hun rollen som den levende prinsesse Sun Shangxiang i John Woos Red Cliff._NEWLINE_Den 6. august 2009 ble Zhao Wei visepresident for Chinese Film Performance Art Academy.'